PATVIRTINTA

Kėdainių r. Josvainių gimnazijos

direktoriaus

2024 m. balandžio 26 d. įsakymu Nr. V1-121

**RENGINYS, SKIRTAS SPAUDOS ATGAVIMO, KALBOS IR KNYGOS DIENAI,**

**„KALBA GIMTOJI LŪPOSNA ĮDĖTA“**

**I SKYRIUS**

**BENDROSIOS NUOSTATOS**

1. Nuostatai reglamentuoja praktinio renginio „Kalba gimtoji lūposna įdėta“, skirto Spaudos atgavimo, kalbos ir knygos dienai, tikslus, uždavinius, organizavimo ir dalyvavimo sąlygas.

1. Renginį organizuoja Kėdainių r. Josvainių gimnazija, Ariogalos g. 19, Josvainiai, Kėdainių r.,

tel. (+370 347) 73274, el. p. mokykla@josvainiai.kedainiai.lm.lt

3. Renginio data – 2024 m. gegužės 9 d. 12-14.00 val.

**II SKYRIUS**

**RENGINIO TIKSLAS IR UŽDAVINIAI**

4. Renginio tikslas – ugdyti pasididžiavimą ir pagarbą gimtajai kalbai, skatinti domėjimąsi lietuvių rašytojų kūryba.

5. Uždaviniai:

5.1. paminėti gegužės 7-ąją – Spaudos atgavimo, kalbos ir knygos dieną;

5.2. skatinti mokinių atsakomybę, kūrybiškumą ir savarankiškumą organizuojant renginį;

5.3. parengti ir pristatyti mokinių tyrimą „Seniausia mano šeimos namų bibliotekos knyga“;

5.4. susipažinti su buvusių Josvainių gimnazijos mokinių kūryba.

**III SKYRIUS**

**RENGINIO DALYVIAI**

1. Renginio dalyviai – Josvainių gimnazijos mokytojai, mokiniai (6, 7, 3G klasių), Kėdainių r. bendrojo ugdymo mokyklų lietuvių kalbos ir literatūros mokytojai, Kėdainių švietimo pagalbos tarnybos darbuotojai (kvietimas 1 PRIEDE).

**IV SKYRIUS**

**RENGINIO ORGANIZAVIMAS**

1. Renginys vyks 2024 m. gegužės 9 d. 12-14 val. Josvainių gimnazijoje.
2. Renginio organizatoriai: Kėdainių r. Josvainių gimnazijos lietuvių kalbos ir literatūros mokytojos metodininkės Onutė Jačiunskienė, Andželika Jašinskienė, technologijų mokytoja metodininkė Virginija Šilkaitienė, 6, 7 ir 3G klasių mokinių grupės.

**V SKYRIUS**

**RENGINIO PROGRAMA**

1. ***Degutytės eilėraščio „Gimtoji kalba“ deklamavimas*** ( 7 klasės mokiniai).

***Kuo mums svarbi gegužės 7-oji?*** Josvainių gimnazijos direktoriaus kalba apie Spaudos atgavimo, kalbos ir knygos dieną.

***Tinklalaidė.*** Pokalbis su poete Rima Atkucevičiene ir rašytoja Agne Bausiene (kalbina 3G klasės mokiniai Augustas, Estrėja ir Viktorija).

***Tyrimo „Seniausia mano šeimos namų bibliotekos knyga“ pristatymas*** (6 klasės mokiniai).

***Muzikinio klubo „Auštaras“ programa „Iš kur saulytė teka“.***

**VI SKYRIUS**

**BAIGIAMOSIOS NUOSTATOS**

9. Renginį padėję organizuoti mokiniai bus apdovanoti padėkos raštais, svečiai – atminimo dovanėlėmis.

10. Renginio metu bus fotografuojama, filmuojama renginio viešinimo tikslu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIEDAS NR. 1

**KVIETIMAS**

2024 m. gegužės 9 d. Josvainių gimnazijoje vyks renginys, skirtas Spaudos atgavimo, kalbos ir knygos dienai paminėti, ***„Kalba gimtoji lūposna įdėta“***.

Maloniai kviečiame dalyvauti Kėdainių r. bendrojo ugdymo mokyklų lietuvių kalbos ir literatūros mokytojus, Kėdainių švietimo pagalbos tarnybos darbuotojus.

Registracija nebūtina.

*Renginio organizatoriai*